Lav et referat af nedenstående tekst:

Tekst:
Det strømmer ind med reaktioner og varme tanker, efter Leo Nielsen natten til lørdag døde efter længere tids sygdom. Leo Nielsen, der i over 50 år, har dannet duo med hustruen Sussi Nielsen, har sat et stort aftryk. Faktisk så stort, at statsminister Mette Frederiksen lørdag morgen har sendt en personlig hilsen på sin Instagram-profil: - Sammen med sit livs kærlighed, Sussi, har han i årtier stillet op til fest og dans. I Skagen og til koncerter landet over. En helt særlig duo. Hans kærlighed til musikken og vildskab på scenen har bragt glæde, farver og fest til mange danskere, skriver statsministeren. Gjorde tingene på deres egen måde Leo brækkede i 2016 sin hofte og har siden da døjet med helbredet og smerter. Særligt julen 2022 var hård for parret, da Leo i december blev indlagt og var så dårlig, at han knapt kunne rejse sig. Siden har helbredet svinget både op og ned. I Januar besluttede parret, at Leo skulle indstille karrieren, og at Sussi fremover skulle optræde alene , og at Leo skulle koncentrere sig om mere rolige gøremål. Mandag den 13. februar blev Leo Nielsen atter indlagt. Det blev hans sidste indlæggelse. - En helt særlig duo. Aldrig bange for at gøre tingene på deres egen måde, lyder hyldesten fra statsministeren på Facebook. Du kan se programmet 50 år med Sussi og Leo HER.

Referat:
Leo Nielsen, kendt fra duoen Sussi og Leo, døde natten til lørdag.